د روزګان ولایت د افغانی سرې میاشتې ټولنی نماینده ګۍ ریاست د صحی لومړنیو مرستو ترینر لخوا په چوره ولسوالۍ کې «۲۰» تنو رضاکارانو ته د ”ریفریش“ دوه ورځنی ورکشاپ پای ته ورسیدی: سه شنبه د روان ۱۴۴۵ هجری قمری کال د شعبان المعظم د میاشتې ۱۷ مه نیټه، چی د ۱۴۰۲ لمریز کال د کب میاشتې له ۸ نیټې سره برابره ده. د روزګان ولایت د افغانی سرې میاشتې ټولنې نماینده ګۍ ریاست د صحی لومړنیو مرستو ترینر «سراج الدین صابر» لخوا د دې ولایت په په چوره ولسوالۍ د کیتو په کلی کی دوه ورځنی د ”ریفریش“ ورکشاپ په بریالیتوب سره ترسره سو او پای ته ورسیدی، چی پکښې رضاکارانو ته د افغانی سرې میاشتې تاریخچې اوه ګوونی بنسټیزو اصولو، د نښان پېژندنې، د ټپیانو سره د لومړنیو مرستو عاجل کومکونه، وینې بهېدنې مخنیوی؛ سخت سوځولو او ماتو هډوکو تړولو په اړه په تفصیل سره معلومات وړاندی سوه. د روزګان ولایت د افغانی سرې میاشتې ټولنې نماینده ګۍ ریاست د نشراتو او خپرونو مدیریت!